Constructivisme

=    **﻿﻿** **﻿** **﻿** **﻿** **CONSTRUCTI﻿VISME ** =

Teoria Autors Docència Avaluació

>>>>>>>>>>>> “Els estudiants no transfereixen el coneixement que prové del món exterior a la seva memòria, sinó que ells creen interpretacions del món basades en les seves experiències passades i les seves interaccions amb el món”

>>>>>>>>>>>>> (D. J. Cunningham, 1991)


 * == Teoria ==

El **constructivisme** és en l’actualitat l’orientació dominant en la psicologia de l’educació. És un dels corrents més influents i que més expectatives ha generat en l’actualitat. A la dècada dels 60 va començar a introduir-se en el camp de l’educació. El fet del desenvolupament de les TIC ha ajudat a la seva acceptació, ja que el constructivisme proporciona el marc adequat per a l’ensenyament amb aquests suports; tot i així, s’ha de fer notar que l’aparició de l’enfocament constructivista, es remunta abans de l’auge de les xarxes de comunicacions i tots els sistemes actuals.

El constructivisme és una **teoria** que proposa que l’ambient d’aprenentatge ha de sostenir múltiples perspectives o interpretacions de la realitat, construcció del coneixement, activitats basades en experiències riques en context (Joanssen, 1991). Es basa en com les persones construeixen el seu propi coneixement i enteniment sobre el món, a través de la seva experimentació i reflexió sobre les mateixes.

Així doncs **la idea central** és que l’aprenentatge humà es constitueix, la ment de les persones elabora nous coneixements a partir de la base d’ensenyaments anteriors.

Hi ha tres factors que intervenen en el procés d’aprenentatge:


 * Factors interns (processos cognitius)
 * Les experiències de la persona (coneixements acumulats)
 * Factors ambientals (proveïdors de noves experiències)

Constructivisme Què és aprendre?


 * == Autors més representatius ==


 * JeanPiaget || //L'epistemologia genètica.// L'experiència escolar ha de promoure el conflicte cognitiu en l'estudiant mitjançant diferents activitats com ara: preguntes que reptin el seu coneixement, situacions que el facin dubtar, etc. ||
 * Vigotsky || //La interpretació socio-històric-cultural de l'aprenentatge// i la seva teoria sobre la "zona de desenvolupament pròxim" o //ZDP,// la qual concep com "...la distància entre el nivell de desenvolupament, determinat per la capacitat de resoldre independentment un problema i el nivell de desenvolupament potencial, determinat a través de la resolució d'un problema sota la guia d'un adult o en col·laboració amb un parell més capacitat" ||
 * Ausubel || //L'aprenentatge significatiu//. L'aprenentage per descoberta involucra l' estudiant, el qual ha de reordenar la informació, integrar-la en l'estructura cognitiva i reorganitzar-l'o transformar-la de manera que és produeixi l'aprenentage desitjat. ||


 * == Constructivisme aplicat a la docència ==

“ la concepció constructivista no ha de ser entesa, en conseqüència, com una teoria més del desenvolupament o de l’aprenentatge alternativa a les altres existents; ni molt menys com la teoria que supera i integra les altres teories del desenvolupament i de l’aprenentatge que comparteixen les idees fonamentals del constructivisme. La finalitat de la concepció constructivista no és explicar el desenvolupament i aprenentatge humà. La seva finalitat és diferent; la seva finalitat és configurar un esquema de conjunt orientat a analitzar, explicar i compendre els processos escolars d’ensenyament i aprenentatge” ( Coll, 1996 b)

**Rol de l'estudiant i interació entre ells**
El constructivisme suposa un canvi significatiu en el rol de l’estudiant. **L’aprenentatge** dels estudiants ha de ser **actiu**, aquests han de participar en activitats en lloc de romandre de manera passiva observant el que s’explica. Ells han de ser els **responsables** del seu **propi aprenentatge** i alhora n’han de ser **el centre**. Els estudiants construeixen els coneixements per sí mateixos; cadascun individualment construeix significats a mesura que va aprenent. Així doncs cal donar-los autonomia, preparar bé l’entorn de treball, el material, l’organització de grups, la disposició de temps, espais i confiança per a que aquests reflexionin i exposin els seus coneixements, que tinguin una participació activa i siguin capaços de responsabilitzar-se i fer-se conscients del seu procés d’aprenentatge, tan individualment com cooperativament. Es combina **l’aprenentatge individual i cooperatiu,** per tant, cal canviar la mentalitat competitiva per la cooperació i col·laboració. Així doncs, la construcció de coneixement es du a terme de manera col·laborativa amb la resta d’estudiants i docents, sense descartar la col·laboració d’altres persones de fora d’aquest entorn amb les que es comunica fent servir Internet. Internet possibilita que el coneixement sigui el resultat de la construcció conjunta d’experts i amateurs (Benito, M., 2009). Per tant, cal veure l'estudiant des dels principis del constructivisme i perquè pugui tenir un aprenentatge significatiu, les següents característiques: ** Actiu Constructiu Col·laboratiu Intencional Conversacional Contextualitzat Reflexiu **

**Rol docent i relació docent-estudiant**
El **__docent__** es considerat com un mediador entre el coneixement i l'aprenentatge de l'estudiant, comparteix les seves experiències i els seus sabers en una activitat conjunta de construcci ó del coneixement. Aquest ha de basar-se en ajudar i donar suport a l’alumne en el seu procés de construcció del coneixement ; ha de promoure una atmosfera de recip rocitat, de respecte i d’autoconfiança per a l’alumnat. A més a més, el docent ha de promoure els aprenentatges significatius, que tinguin sentit i sigui realment útils i aplicables e n la vida quotidiana de l'estudiant. La relació doncs ha de ser que el docent sigui **facilitador del coneixement**, i que els alumnes vagin construint aprenentatge significatiu. Per tant, cal veure el docent des dels principis del constructivisme com un: ** Guia Moderador Coordinador Facilitador Mediador **

media type="youtube" key="onQrYYFf2to" width="382" height="315" align="center"


 * === Avaluació ===

L'avaluació és una avaluació integrada o autèntica que implica l’observació de desenvolupament del treball, de la relació entre els grups (les seves dificultats, la resolució de problemes, etc.), implica la preparació de pautes d’avaluació i un canvi de mentalitat per part del docent.

L’avaluació constructivista té en compte:
 * Els coneixements adquirits i la capacitat dels alumnes per a aplicar-los en situacions variades.
 * El desenvolupament de destr esa, habilitats i canvi d’actituds.
 * Si els alumnes són capaços d’establir una relació amb el coneixement q ue difereix de la qual demanda el professor.
 * Si els alumnes contribueixen a aportar un nou significat al coneixement, alterant fins i tot la dinàmica de la interacció establerta pel docent a l’aula.
 * La validesa de construcció ha de verificar si s’està avaluant el que realment s’espera que els alumnes construeixin, el que implica una clara definició de capacitats; una declaració explícita de les normes, que han de ser justes per als alumnes; una clara definició de criteris d’avaluació, quan serà considerada una construcció bona, dolenta o regular; i instruccions comprensibles per a la comunicació dels aprenentatges

Tipus d'avaluació des d'una perspectiva constructivista:


 * Avaluació inicial:** a l’inici del procés d’ensenyament-aprenentatge i té com a objectius que el docent conegui els coneixements previs dels alumnes sobre els continguts bàsics del temari, conèixer les experiències que tenen en treball grupal, autònom... per tal de poder planificar i adaptar les activitats educatives a les necessitats i a interessos dels estudiants.


 * Avaluació formativa:** durant tot el procés d’ensenyament-aprenentatge. Té com a objectius verificar el nivell d’assoliment dels aprenentatges dels alumnes per tal de poder atendre a la diversitat i la particularitat de l’alumnat alhora que prendre decisions sobre el ritme de desenvolupament del programa.


 * Avaluació sumativa:** al final del procés d’ensenyament-aprenentatge.És la que ens ha de permetre verificar el nivell d’aprenentatge assolit pels alumnes, tenint en compte els objectius. Té una finalitat de control i acreditació social dels aprenentatges dels estudiants.

tornar a l'inici